Inligting oor Ena Murray
Ena Murray is op 27 Desember 1936 op die klein Karoodorpie Loxton gebore. Sy was die middelste van drie dogters van die plaaslike geneesheer, Dr. Mans.
Sy het haar skoolopleiding op Loxton en die buurdorp Victoria-Wes ontvang en voltooi.
Na skoolopleiding het sy gaan verpleeg en is later met Boet Murray van Loxton getroud.
So keer sy terug na haar geboortedorp en haar skryfloopbaan begin in alle erns. Na twintig jaar eindig hierdie huwelik in die egskeidingshof en sy gaan vestig haar op Wildernis in die Suid-Kaap. wee jaar later trou sy met Jaques Mostert en na tien jaar verhuis hulle na 'n aftree-oord in Mosselbaai waar sy tans nog woon. Beide huwelike was kinderloos.
Gedurende die 33 jaar wat sy voltyds geskryf het, het 131 titels agter haar naam verskyn. Sy het bekendheid verwerf hoofsaaklik deur haar liefdesverhale, maar sy het ook speur- , spioenasie- en avontuurverhale die lig laat sien en daardeur 'n wye veld van lesers bereik. Ook 'n paar geestelike boeke en 'n digbundel het uit haar pen verskyn.
Baie van haar boeke is op ware gebeurtenisse en mense wat werklik bestaan het en wel nog bestaan gebaseer, en dit is veral hierdie verhale wat bygedra het tot haar gewildheid. Die lesers kon hulle vereenselwig met die karakters en so is twee van haar boeke verfilm. Die eerste was Vrou uit die nag deur die destydse Christelike filmmaatskappy Carfo en die baie bekende lekkie in die son wat afspeel in 'n melaatse inrigting.
Sy is baie gesteld op navorsing oor haar onderwerp voordat sy begin skryf. Of dit histories, medies of aardrykskundig van aard is, sy begin nie 'n verhaal voordat sy nie van al haar feite verseker is nie.
Sy het destyds in die melaatse inrigting Westfort net buite Pretoria gaan bly om die nodige navorsing oor Plekkie in die son te doen.
Haar boeke verskyn ook in grootdruk en is deur die Pioeniersskool te Worcester en deur Bandhulp vir Blindes in braille en band opgeneem.
Sy is al bestempel as "die mees gelese skrywer in Afrikaans". In 'n opname deur Radio Sonder Grense en Tafelberg-Uitgewers is sy aangewys as die gewildste skrywer in Afrikaans.
Ena Murray Boeke (Uit druk)
Agter die masker (1974)
Die despoot van Duiwelskloof (1978)
Ena Murray-omnibus (1979)
As die wind daaroor gaan (1985)
Sondes van die vaders (1986)
Senor die seerower (1987)
Sê groete vir pappa (1990)
Die oujongnooi van Polkadraai (1990)
Appelbloeisels en jasmyn (1990)
Wanneer die nuwe dag breek (1991)
Dokter Julene (1991)   Lise (1992)
Die vrou in die spieël (1992)
Die ongebore uur (1992)
En die klippe sal uitroep (1993)
Die uurglas loop leeg (1995)
Omnibus 37 (September 2002)
Die 3 boeke vorm Die Meissner-sage
Die klippe sal uitroep
Die Geheim can Hercule Cordier
Merk van die skarabee
Ena Murray Boeke (Steeds Beskikbaar)
Omnibus 9 (April 2006)
Die 3 boeke vorm Die Hammanshof-sage
Inligting omtrent Ena Murray self is gevind op Dorings en Rose. As iemand 'n foto het van die Skrywer wat ek hier mag gebruik, sal ek verheug wees. Stuur Epos aan